གཉིས་པ་དེ་ནི་གཞོན་ནུ་ལྷན་ཚོགས་ནས་རྒྱ་བལ་འབྲུག་གསུམ་གྱི་གནས་སྟངས་ཐོག་གཟིགས་ནས་ཚོགས་པའི་དམིགས་ཡུལ་དང་ལས་འགན་དེ་གསལ་སྟོན་གནང་ཡོད།དེ་ནང་དམངས་གཙོ་འཕེལ་རྒྱས།སྤྱི་ཚོགས་ཞབས་ཞུ་གཙོས་པའི་གཞོན་ནུའི་ལས་དོན་དེ་ཚོ་ཡིན།གསུམ་པ་དེ་ཨ་མེ་རི་ཀའི་གནས་སྟངས་དེ་རྒྱ་གར་ཁུལ་གྱི་གནས་སྟངས་དང་མ་འདྲ་བ་སོང་འདི་ཁུལ་གཞོན་ནུའི་སྒྲིག་འཛུགས་ནས་ལས་དོན་བྱེད་ཕྱོགས་ཐད་དགོངས་པ་བཞེས་དགོས།གུས་པའི་བསམ་པར་འདི་ཁུལ་གཞོན་ནུའི་ལྷན་ཚོགས་ནས་ཨ་རིའི་སྤྱི་ཚོགས་ནང་གི་གཞོན་སྐྱེས་ཀྱི་སྒྲིགས་འཛུགས་གཞན་དང་འབྲེལ་བ་བཟོས་ནས་ཨ་རིའི་ཆབ་སྲིད་འགྲོ་ལུགས་ཐོག་མཉམ་ཞུགས་གནང་དགོས།དཔེར་ན་འདི་ཁུལ་ཆབ་སྲིད་ཚོགས་པ་ཆེ་བ་གཉིས་ནི་དམངས་གཙོ་དང་སྤྱི་མཐུན་གཉིས་ཡིན་ཞིང་དེ་གཉིས་ལ་ན་གཞོན་གྱི་ཡན་ལག་སློབ་གྲ་ཁག་ཏུ་ཡོད་པས་དེ་ཚོར་བོད་ཀྱི་གཞོན་ནུ་ཚོགས་པས་འབྲེལ་བ་གནང་དགོས་པ་སོགས་དགོངས་པ་བཞེས་ཕྱོགས་ལ་འགྱུར་བ་དགོས་པའི་སྐོར་ཞུ་རྒྱུ་བྱུང་།